මහනුවර අමුණුගම ප්‍රදේශයේදී මද්දකට අසුවී සිටි වයස අවුරුදු තුනක පමණ බළල් දිවියෙකු පේරාදෙණිය විශ්වවිද්‍යාලයේ පශු වෛද්‍ය පීඨයේ වෛද්‍ය කණ්ඩායමක් විසින් ඊයේ (10) බේරාගනු ලැබ ඇත.මද්දට යොදාගෙන තිබූ කම්බියකට බළල් දිවියාගේ පාදයක් බරපතළ ලෙස කැපී තිබීම නිසා නිර්වින්දනය කැර එම බළල් දිවියා පශු වෛද්‍ය පීඨයට රැගෙන විත් වෛද්‍ය රොෂාන් නිමල් ශාන්ත මහතා ඇතුළු කණ්ඩායමක් ප්‍රතිකාර ලබාදී තිබේ.දිගින් අඩි 03 ක් හා උසින් අඩි 02 ක් පමණ වන මෙම බළල් දිවියාගේ පාදය සුවකිරීමෙන් පසු වනයට මුදාහරින බව පේරාදෙණිය විශ්වවිද්‍යාලයේ පශු වෛද්‍ය පීඨයේ ජ්‍යෙෂ්ඨ කථිකාචාර්ය අශෝක දංගොල්ල මහතා කීය.අමුණුගම ප්‍රදේශයේ සුනඛයින්, බළලුන් හා කුකුළන් විටින් විට අතුරුදන් වීම නිසා ප්‍රදේශවාසීන් පිරිසක් එකතු වී අටවන ලද මද්දකට මෙම බළල් දිවියා පෙරේදා (29) රාත්‍රියේ අසුවී ඇත..